stanford-oval/wikipedia huggingface dataset:
Queen Rocks

| Queen Rocks Queen |
| --- | --- | --- |

Kokoelmalevyn tiedot
 Äänitetty : 1973 – 1997
 Julkaistu: 3. marraskuuta 1997 
 Formaatti: CD, LP, kasetti  
 Tyylilaji: hard rock, rock
 Kesto: 70.21
 Levy-yhtiö: EMI/Parlophone 
Muut kannet
  "Feeniks-kansi" vuoden 1998 uudelleenjulkaisussa.
Queenin muut julkaisut
| Made In Heaven 1995 | Queen Rocks 1997 | The Crown Jewels 1998 |
Queen Rocks on brittiläisen Queen-yhtyeen vuonna 1997 julkaisema 18 kappaletta käsittävä kokoelma-albumi. Albumille on koottu 17 rock-tyylistä kappaleita koko yhtyeen uran ajalta, sekä yksi uusi balladikappale. Albumi palkittiin Britanniassa platinalevyllä 13. maaliskuuta 1998.
Albumin kappaleet koostuvat enimmäkseen Brian Mayn kappaleista joita 18 joukossa on jopa kymmenen, Roger Taylorin kappaleita on kaksi, sekä yksi Mercuryn sävellys, loput kappaleet ovat yhyeen yhteisiä sävellyksiä. May ilmoitti albumin lehdistötilaisuudessa kappalevalintojen johtuvan siitä että ryhmän muut jäsenet eivät juurikaan tehneet nimenomaisesti hard rock -kappaleita joka oli albumin teemana, vaan tuottivat enimmäkseen muuntyyppisiä sävelmiä.
Yhtä lukuun ottamatta kaikki kappaleet ovat alkuperäisiä albumisovituksia, eivät esimerkiksi liveversioita, remixejä tai singleversioita. Lehdistötilaisuudessa May totesi että alkuperäiset kappaleet yksinkertaisesti kuulostavat parhaalta, ja samalla jatkoi että jos julkaistaan kokoelmalevy joka sisältää jotain muuta kuin alkuperäisiä sovituksia, ostajat pettyvät.  Kaksi vuotta myöhemmin julkaistu kokoelmalevy Greatest Hits III sisältää useita livekappaleita sekä remixejä.
Brasiliassa ja Etelä-Afrikassa albumi julkaistiin sensuroiduilla kansilla. Kannen piirroksen alastomille tytöille lisättiin vaatteet päälle kuten alkuperäisessä Queen-vaakunassakin on. Albumin uusintapainoksessa oli täysin erilainen kansikuva: räjähtävän Queen-vaakunan sijalla oli liekeistä nouseva feeniks-lintu.   John Deacon lopetti uransa Queenin basistina albumiprojektin jälkeen. Hän esiintyi myös viimeistä kertaa yhtyeen musiikkivideolla "No-One but You".
Albumin saama arvostelu

Allmusic.com-sivustolla julkaistussa arvostelussa Stephen Erlewine tulkitsee albumin melko suorasukaisesti kaupalliseksi ja vertaa sitä postuumisti julkaistuun Freddie Mercuryn viimeiseksi jääneeseen albumiin Made in Heaven. Albumin otsikko antaa ymmärtää että levyllä olisi yhtyeen rock-painotteisimmat kappaleet, muttei kuitenkaan Bohemian Rhapsodya, sen sijaan joitain yhtyeen aliarvostettuja albumiraitoja. Erlwinen kuvailun mukaan albumi on sillisalaattia jonka yhtyeen fanit malttavat ohittaa, mutta joka varmasti miellyttää satunnaista kuuntelijaa.
Epinions.com-sivustolla Michael Scapp puolestaan tyytyy toteamaan albumin olevan jälleen yksi singlekokoelma aikaisempien joukossa, huolimatta nimestä "Rocks" joka luo suurempia odotuksia. Scapp kritisoi albumia siitä että kappalelista koostuu lähes yksinomaan Mayn sävellyksistä. Albumin kappaleista Scapp kehuu mm. "Tie Your Mother Downia" kappaleena, jossa Queen on paljaimmillaan ja yksinkertaisimmillaan ilman monikerroksisia lauluharmonioita, raa'immillan. Scapp olisi toivonut albumilta enemmän, kuten että se olisi voinut sisältää Queenin raskaimpia kappaleita, esimerkiksi A Night At The Opera -albumin "Prophet's Songin" tai "Killer Queenin" Sheer Heart Attackilta. Ehkä on kuitenkin hyvä, Scapp tiivistää, että on tehty kokoelma joka ei koostu pelkästään yhtyeen menestyneimmistä ja soitetuimmista kappaleista.
Kappaleluettelo

We Will Rock You – 2.01 (säv. May )
News of the World (1977)
Tie Your Mother Down – 3.45 (säv. May )
A Day at the Races (1976)
I Want It All – 4.30 (säv. Queen )
The Miracle (1989)
Seven Seas Of Rhye – 2.45 (säv. Mercury )
Queen II (1974)
I Can't Live With You – 4.47 (1997 'Rocks' Retake, säv. Queen )
Innuendo (1991)
Hammer To Fall – 4.22 (säv. May )
The Works (1984)
Stone Cold Crazy – 2.14 (säv. Queen )
Sheer Heart Attack (1974)
Now I'm Here – 4.12 (säv. May )
Sheer Heart Attack (1974)
Fat Bottomed Girls – 4.15 (säv. May )
Jazz (1978)
Keep Yourself Alive – 3.45 (säv. May )
Queen (1973)
Tear It Up – 3.24 (säv. May )
The Works (1984)
One Vision – 5.09 (säv. Queen )
A Kind of Magic (1986)
Sheer Heart Attack – 3.24 (säv. Taylor )
News of the World (1977)
I'm In Love With My Car – 3.11 (säv. Taylor )
A Night at the Opera (1975)
Put Out The Fire – 3.18 (säv. May )
Hot Space (1982)
Headlong – 4.38 (säv. Queen )
Innuendo (1991)
It's Late – 6.27 (säv. May )
News of the World (1977)
No-One but You (Only the Good Die Young) – 4.13 (säv. May )
Ei julkaistu aiemmin
Singlejulkaisu

Kokoelma-albumin yhteydessä julkaistiin myös toistaiseksi viimeinen singlejulkaisu No-One But You. Yhtyeen kolme jäsentä tuottivat alun perin Brian Mayn soololevylle tarkoitetun kappaleen. Kappaleen laulavat vuorotellen kitaristi Brian May sekä rumpali Roger Taylor.
No-One but You (Parlophone, 5. tammikuuta 1998)
No-One But You (Only The Good Die Young) – 4.14 (säv. May)
Tie Your Mother Down – 3.46 (säv. May)
We Will Rock You – 5.00 (Rick Rubin 'Ruined' Remix, säv. May, sov. Rick Rubin)
Gimme The Prize – 4.02 (Instrumental Remix, säv. May)
Kokoonpano

Freddie Mercury – laulu
Brian May – kitara, laulu
John Deacon – basso
Roger Taylor – rummut, laulu
Julkaisut ja myyntiluvut

Albumi julkaistiin Britanniassa 3. marraskuuta 1997 CD-levyllä, LP:llä sekä kasetilla. Seitsemän listaviikon aikana albumi oli parhaimmillaan seitsemänneksi myydyin. Yhdysvalloissa albumi ei noussut myyntilistoille lainkaan.
Vertailun vuoksi voidaan todeta että yhtyeen edellinen kokoelmalevy Greatest Hits II oli myyntilistalla yli kaksi vuotta ja myi 8-kertaisen platinan, sitä edeltävä Greatest Hits puolestaan myi 11-kertaista platinaa ollen Britannian kaikkien aikojen myydyin äänite. Näiden valossa ei voida juurikaan mainita "Queen Rocksin" olleen valtaisa myyntimenestys, vaikka se yhden platinalevyn saavuttikin.
CFA-frangi

Karttaan on merkitty vihreällä läntistä ja punaisella keskistä CFA-frangia käyttävät maat. Valuuttojen arvo on sama, mutta toisen alueen valuutta ei kelpaa toisella alueella.
Länsi-Afrikan kolikoita
Keski-Afrikan kolikoita
CFA-frangi eli CFA (ransk. franc CFA, "céfa", alun perin Colonies françaises d'Afrique eli Ranskan siirtomaat Afrikassa, myöhemmin Communautés financières d'Afrique eli Afrikan taloudellinen yhteisö) on kahden valuutan nimi.
Länsi-Afrikan CFA-frangia käytetään kahdeksassa länsiafrikkalaisessa maassa ja Keski-Afrikan CFA-frangia käytetään kuudessa keskiafrikkalaisessa maassa. Molempien arvo on sidottu kiinteällä valuuttakurssilla euroon Ranskan takaamana. 1 euro = 655,957 CFA-frangia.
Vaikka teoreettisesti  CFA-frangit ovat kaksi eri valuuttaa, ne  ovat vaihdettavissa toistensa kanssa.
CFA-frangi oli tarkoitus korvata ECO-valuutalla vuoden 2020 lopulla, mutta uuden valuutan käyttöönottoa on lykätty vuoteen 2027.
Historia

CFA-frangi perustettiin 26.12.1945 yhdessä CFP-frangin kanssa. Syy valuutan luomiseen oli Ranskan frangin heikkous heti toisen maailmansodan jälkeen. Kun Ranska ratifioi Bretton Woodsin sopimuksen joulukuussa 1945, Ranskan frangi devalvoitiin, jotta se voitiin kiinnittää Yhdysvaltain dollarin kurssiin. Ranskan siirtomaissa luotiin uusia valuuttoja, joilla pyrittiin vapauttamaan ne voimakaista devalvaatioista, mikä helpotti Ranskan vientiä.
Valuuttana

CFA-frangi luotiin kiinteällä valuuttakurssilla suhteessa Ranskan frangiin. Tätä vaihtokurssia muutettiin vain kaksi kertaa: vuonna 1948 ja vuonna 1994.
Vuosien 1960 ja 1999 tapahtumat olivat pelkästään Ranskassa käytössä olevien valuuttojen muutoksia: CFA-frangin suhteessa Ranskan frangiin /euroon muuttui vasta vuosina 1948 ja 1994.
CFA-frangia käyttävien Afrikan maiden on täytynyt tallettaa 50 prosenttia valuutasta ranskalaisten pankkien tileille. Tilejä hallitsee Ranskan valtiovarainministeriö.
Kritiikkiä ja protesteja

Kannattajiensa mukaan CFA-frangi tuo taloudellista turvaa ja edullisen valuutan arvon. Vastustajien mielestä se suosii ranskalaisia yrityksiä ja hidastaa talouskasvua Afrikan maissa.
CFA-frangin arvoa on kritisoitu laajalti liian korkeaksi, mistä monet taloustieteilijät uskovat Afrikan maiden kaupunkieliittiä suosiviksi, koska he voivat ostaa maahan tuotuja tavaroita edullisesti sellaisten maanviljelijöiden kustannuksella, jotka eivät voi helposti viedä maataloustuotteita ulkomaille. Vuoden 1994 devalvointi pyrki vähentämään epätasapainoa.
Afrikassa on järjestetty lukuisia CFA-frangia ja ranskalaista uuskolonialismia vastustavia protesteja. Frangin vastaisen liikehdinnän keulakuva on ranskalais-beniniläinen aktivisti, taiteilijanimeltään Kémi Séba, jolla on Facebookissa lähes 800 000 seuraajaa.
Historialliset kurssit

26. joulukuuta 1945 – 16. lokakuuta 1948: 1 CFA-frangi = 1,70 Ranskan frangia. Tämä 0,70 arvo on seurausta CFA-frangin perustamisesta, joka säästi ne Ranskan Afrikan siirtomaita joulukuun 1945 devalvaation jälkeen (ennen joulukuuta 1945 1 paikallinen frangi näissä siirtokunnissa oli 1 Ranskan frangia).
17.lokakuuta 1948 – 31. joulukuuta 1959: 1 CFA-frangi = 2,00 Ranskan frangia. CFA-frangi oli seurannut Ranskan frangin devalvaatiota Yhdysvaltain dollariin nähden tammikuussa 1948, mutta 18. lokakuuta 1948 Ranskan frangi devalvoitiin jälleen ja tällä kertaa CFA-frangi revalvoitiin suhteessa Ranskan frangiin, millä yritettiin korvata uutta devalvaation riskiä lokakuussa 1948, jonka jälkeen CFA-frangia ei koskaan revalvoitu uudelleen Ranskan frangiin nähden ja se noudatti siitä lähtien kaikkia Ranskan frangin peräkkäisiä devalvaatio päätöksiä.
1. tammikuuta 1960 – 11. tammikuuta 1994: 1 CFA-frangi = 0,02 Ranskan frangia (1. tammikuuta 1960 Ranskan frangi muutettiin 100 "vanhasta" frangista 1 uuteen frangiin)
12. tammikuuta 1994 – 31. joulukuuta 1998: 1 CFA-frangi = 0,01 Ranskan frangia (CFA-frangin jyrkkä devalvaatio auttoi Afrikan vientiä)
1. tammikuuta 1999 lähtien: 100 CFA-frangia = 0,152449 euroa tai 1 euro = 655,957 CFA-frangia. (1. tammikuuta 1999: euro korvasi Ranskan frangin kurssilla 6,55957 Ranskan frangia = 1 euro)
Historialliset kurssit > Aikajana CFA-frangin käytössä

Ajan myötä CFA-frangin käyttävät maat ja alueet ovat muuttuneet, koska jotkin maat alkoivat ottaa käyttöön omia valuuttojaan. Pari maata Länsi-Afrikassa on myös päättänyt ottaa CFA-frangin käyttöönsä, vaikka eivät olekaan olleet koskaan Ranskan siirtomaita.
1960: Guinea alkoi käyttää Guinean frangia
1962: Mali alkoi käyttää Malin frangia
1973: Madagaskar alkoi käyttää Madagaskarin frangia. Madagaskarin frangi muutettiin Madagaskarin ariaryksi (1 ariary = 5 Madagaskarin frangia)
1973: Mauritania alkoi käyttää Mauritanian ouguiyaa (1 ouguiya = 5 CFA-frangia)
1974: Saint-Pierre ja Miquelon otti käyttöön Ranskan frangin
1975: Réunion otti käyttöön Ranskan frangin
1976: Mayotte otti käyttöön Ranskan frangin
1984: Mali liittyi uudelleen CFA-frangiin (1 CFA-frangi = 2 Malin frangia)
1985: Päiväntasaajan Guinea liittyi CFA-frangiin (1 frangi = 4 bipkwelea)
1997: Guinea-Bissau liittyi CFA-frangiin (1 frangi = 65 pesoa)
CFA-frangin versiot

CFA-frangista on kaksi versiota, läntinen ja keskinen, joilla on eri keskuspankki. Kummallakin versiolla on omat setelinsä ja kolikkonsa, jotka kelpaavat maksuvälineiksi vain omilla alueillaan.
Länsi-Afrikan CFA-frangia valvoo Länsi-Afrikan valtioiden keskuspankki Dakarissa, Senegalissa ja Keski-Afrikan CFA-frangia valvoo Keski-Afrikan keskuspankki Yaoundéssa, Kamerunissa. Kokonaisuutena CFA-frangi on Ranskan valtiovarainministeriön takaama.
Länsi-Afrikan CFA-frangia (ransk. franc de la Communauté Financière Africaine , lyhenne FCFA , valuuttakoodi XOF ) käyttävät maat:
Benin
Burkina Faso
Norsunluurannikko
Guinea-Bissau
Mali
Niger
Senegal
Togo
Keski-Afrikan CFA-frangia (ransk. franc de la Coopération Financière en Afrique Centrale , koodi XAF ) käyttävät maat:
Kamerun
Keski-Afrikan tasavalta
Tšad
Kongon tasavalta
Päiväntasaajan Guinea
Gabon
Aiheesta muualla

Kuvia tai muita tiedostoja aiheesta CFA-frangi Wikimedia Commonsissa
| n k Afrikan rahayksiköt |
| --- | --- |
Etelä:  Angolan kwanza  Botswanan pula  Etelä-Afrikan randi  Lesothon loti  Malawin kwacha  Namibian dollari  Saint Helenan punta  Swazimaan lilangeni 
Itä:  Burundin frangi  Djiboutin frangi  Eritrean nakfa  Euro (Mayotte, Réunion)  Etiopian birr  Kenian šillinki  Komorien frangi  Madagaskarin ariary  Mauritiuksen rupia  Mosambikin metical  Ruandan frangi  Sambian kwacha  Somalian šillinki  Tansanian šillinki  Yhdysvaltain dollari (Zimbabwe)  Zimbabwen kulta (Zimbabwe) 
Keski:  Keski-Afrikan CFA-frangi (Kamerun, Keski-Afrikan tasavalta, Tšad, Kongon tasavalta)  Kongon frangi  Ugandan šillinki 
Länsi:  Eco  Gambian dalasi  Ghanan cedi  Guinean frangi  Kap Verden escudo  Keski-Afrikan CFA-frangi (Päiväntasaajan Guinea ja Gabon)  Liberian dollari  Länsi-Afrikan CFA-frangi (Benin, Burkina Faso, Norsunluurannikko, Guinea-Bissau, Mali, Niger, Senegal ja Togo)  Nigerian naira  Mauritanian ouguiya  São Tomén ja Príncipen dobra  Sierra Leonen leone 
Pohjoinen:  Algerian dinaari  Egyptin punta  Euro (Kanariansaaret, Madeira, Plazas de soberanía)  Etelä-Sudanin punta  Libyan dinaari  Marokon dirhami  Seychellien rupia  Sudanin punta  Tunisian dinaari
Baveno

| Baveno |
| --- | --- |
 Baveno
 vaakuna
 Baveno
 Koordinaatit: 45°54′N, 8°30′E 
Valtio:   Italia
Alue:  Piemonte
Maakunta:  Verbano-Cusio-Ossola
Hallinto:  
 – Kaupunginjohtaja:  Maria Rosa Gnocchi
Pinta-ala:  
 – Maa:  17,10  km²
Korkeus:  205 (min. 193 - maks. 975) m
Väkiluku (2015):  4 959 
 – Väestötiheys:  290  as./km²
Aikavyöhyke:  UTC+1
 – Kesäaika:  UTC+2
Postinumero:  28831
Suuntanumero(t):  0323
Infobox OKVirheellinen NIMI-arvo: 
Baveno on kunta Pohjois-Italiassa Verbano-Cusio-Ossolan maakunnassa Piemonten alueella. 
Bavenon naapurikunnat ovat Gravellona Toce, Stresa ja Verbania.
Aiheesta muualla

Kuvia tai muita tiedostoja aiheesta Baveno Wikimedia Commonsissa
Verbano-Cusio-Ossolan maakunta
Antrona Schieranco | Anzola d’Ossola | Arizzano | Arola | Aurano | Baceno | Bannio Anzino | Baveno | Bee | Belgirate | Beura-Cardezza | Bognanco | Borgomezzavalle | Brovello-Carpugnino | Calasca-Castiglione | Cambiasca | Cannero Riviera | Cannobio | Caprezzo | Casale Corte Cerro | Cavaglio-Spoccia | Ceppo Morelli | Cesara | Cossogno | Craveggia | Crevoladossola | Crodo | Cursolo-Orasso | Domodossola | Druogno | Falmenta | Formazza | Germagno | Ghiffa | Gignese | Gravellona Toce | Gurro | Intragna | Loreglia | Macugnaga | Madonna del Sasso | Malesco | Masera | Massiola | Mergozzo | Miazzina | Montecrestese | Montescheno | Nonio | Oggebbio | Omegna | Ornavasso | Pallanzeno | Piedimulera | Pieve Vergonte | Premeno | Premia | Premosello-Chiovenda | Quarna Sopra | Quarna Sotto | Re | San Bernardino Verbano | Santa Maria Maggiore | Stresa | Toceno | Trarego Viggiona | Trasquera | Trontano | Valstrona | Vanzone con San Carlo | Varzo | Verbania | Vignone | Villadossola | Villette | Vogogna
Viherlaakson kirjasto

| Viherlaakson kirjasto |
| --- | --- |
 Viherlaakson kirjaston sisäänkäynti kesäkuussa 2021.
Sijainti:  Kavallinmäki 15, 02710 Espoo
Tyyppi:  Espoon kaupunginkirjaston yksikkö
Kotisivut
Viherlaakson kirjasto on Espoon Viherlaakson kaupunginosassa toimiva yleinen kirjasto. Se on yksi Espoon kaupunginkirjaston toimipisteistä ja toimii osana pääkaupunkiseudun Helmet-kirjastoverkkoa.
Kirjasto- ja terveyskeskusrakennus oli valmistunut vuonna 1970. Kirjastosiivessä oli etelään päin olevat betoniset ikkunaruudukot. Vanha kirjasto purettiin marraskuussa 2022 sisäilmaongelmien takia.
Kirjasto muutti vuoden 2022 syksyllä osoitteeseen Kavallinmäki 15. Viherlaakson kirjaston uudet tilat ovat reilusti alle puolet pienempiä kuin vanhat, mutta toimivampia ja lähempänä Turuntietä. Tietokonehuone on erillisenä. Nykyinen lehtilukusali on pienempi kuin vanhassa. Kirjahyllyjä on viidennes vanhasta kirjaston hyllymäärästä. Parkkipaikat ovat välittömästi rakennuksen edustalla. Polkupyörille on paikoitus rakennuksen sivulla. Rakennus, jossa kirjasto nyt sijaitsee, on valmistunut elokuun alussa 2006.
Viherlaakson kirjaston uudet tilat Kavallinmäki 15:ssa, huhtikuussa 2024.
Aiheesta muualla

Sijainti kartalla (Espoon karttapalvelussa) (espoo.fi)
Live Killers

| Live Killers Queen |
| --- | --- | --- |

Livealbumin tiedot
 Äänitetty : Tammi-maaliskuussa 1979
 Julkaistu: 22. kesäkuuta 1979 
 Tuottaja(t): Queen
 Tyylilaji: hard rock, poprock, glam rock
 Kesto: 90.08
 Levy-yhtiö: EMI, Elektra
Muut kannet
 Vuonna 1985 mm. Etelä-Afrikassa julkaistu yhden levyn albumi.
Queenin muut julkaisut
| Jazz 1978 | Live Killers 1979 | The Game 1980 |
Live Killers on brittiläisen Queen-yhtyeen vuonna 1979 julkaisema live-albumi. Kappaleet on nauhoitettu kevään 1979 aikana useissa Queenin konserteissa Euroopankiertueella. Live Killers on ensimmäinen Queenin live-albumi ja samalla yhtyeen ensimmäinen tupla-LP.
Vuonna 1985 Queenin kiertueen yhteydessä Australiassa, Uudessa-Seelannissa, Japanissa, Brasiliassa ja Etelä-Afrikassa albumista julkaistiin yhden levyn versio, joka sisälsi ainoastaan 12 kappaletta. Etelä-Afrikassa julkaistun levyn tuotot menivät Kutlawamongin kuurojen ja sokeiden koulun hyväksi. Yhden levyn albumia myytiin myös nimellä Queen Live.
Albumin arvostelu

Rolling Stone -lehden arvostelija David Fricke moitti albumia siitä että Live Killers ei olekaan täysin "live", vaan Bohemian Rhapsodyn oopperallinen ja mahtipontinen osuus soitetaan nauhalta. Samoin hän tyrmää niin Roger Taylorin rumpusoolon kuin Brian Mayn kitarasoolon 12-minuuttisessa Brighton Rockissa. Myöskään Roger Taylorin laulama I'm In Love With My Car ei onnistu vakuuttamaan Frickeä, jonka mielestä Queen ilman studion ääniefektejä on vain Led Zeppelinin halpa kopio.
Allmusic.com-sivustolle albumin arvostelun kirjoittanut Greg Prato sen sijaan pitää Live Killersiä erinomaisena dokumenttina Queenin areenaesiintymisistä uransa huipulla. Queenin konserttien bootleg-tallenteita myitiin huimilla summilla vuosikymmenen vaihdetta lähestyttäessä. Julkaistessaan ensimmäisen virallisen Queen-konserttialbumin, yhtye paitsi pyrki syrjäyttämään bootlegit, myös päätti yhden vaiheen urallaan ja aloitti seuraavan siirtyessään 80-luvulle synteettisen musiikin aikakaudelle.
Epinions.com -sivustolla julkaistu Michael Scappin arvio levystä on pitkälti samoilla linjoilla Greg Praton kanssa. Live Killers on mainio yhteenveto 70-luvun heavy rock -vetoisesta tuotannosta, ennen siirtymistä disco-vaikutteiselle 80-luvulle. Scapp kokee lievänä pettymyksenä sen että ensimmäiseltä albumilta Queen on päässyt mukaan vain yksi kappale (Keep Yourself Alive) eikä sitä seuranneelta mestarilliselta Queen II -albumilta ainuttakaan. Kappalevalikoima on jokseenkin keskittynyt A Night at the Opera- ja News of the World -albumeihin.
Queen Concerts -sivuston ylläpitäjä Scully pitää albumia odotettua huonompana. Vaikka jotkin kappaleet ovat soitettuna erinomaisia, äänityksen taso on ala-arvoinen, ja joitain kappaleita puuttuu, lisäksi kyseessä ei ole yksi konsertti vaan sekoitus useita eri tallennuksia, Scully tiivistää. Hän tuo myös esille mielenkiintoisen selityksen Death On Two Legs -kappaleen alussa kuultaville piippauksille. Kappale itsessään on hyökkäys yhtyeen entisetä manageria, Norman Sheffieldiä kohtaan. Albumilla kappaleen esittelypuheesta on sensuroitu piippauksin Mercuryn viileät terveiset Sheffieldille.
Julkaisut

Albumi julkaistiin tuplavinyylinä sekä tuplakasettina 22. kesäkuuta 1979 Englannissa. 27 listaviikon aikana albumi oli parhaimmillaan kolmantena. Yhdysvalloissa albumi julkaistiin 26. kesäkuuta 1979, jossa se 14 listaviikon aikana oli parhaimmillaan 16. sijalla.
Vuonna 1986 albumi julkaistiin uudelleen tupla-CD-levynä. Euroopassa ja Japanissa tupla-CD julkaistiin uudelleen vuosina 1993-1994. Vuonna 2001 albumi julkaistiin Japanissa remasteroituna äänenlaadultaan parannettuna tupla-CD, joka julkaistiin vielä uudelleen Euroopassa syyskuussa 2003 sekä Japanissa lokakuussa 2004.
Kappaleet

| --- | --- |
 Alkuperäinen kahden levyn albumi We Will Rock You – 3.18 (säv. May)  Let Me Entertain You – 3.15 (säv. Mercury)  Death On Two Legs (Dedicated To...) – 3.31 (säv. Mercury)  Killer Queen – 1.59 (säv. Mercury)  Bicycle Race – 1.28 (säv. Mercury)  I'm In Love With My Car – 2.01 (säv. Taylor)  Get Down, Make Love – 4.31 (säv. Mercury)  You're My Best Friend – 2.08 (säv. Deacon)  Now I'm Here – 8.42 (säv. May)  Dreamers Ball – 3.44 (säv. May)  Love Of My Life – 4.57 (säv. Mercury)  '39 – 3.26 (säv. May)  Keep Yourself Alive – 4.02 (säv. May)  Don’t Stop Me Now – 4.28 (säv. Mercury)  Spread Your Wings – 5.22 (säv. Deacon)  Brighton Rock – 12.13 (säv. May)  Bohemian Rhapsody – 6.02 (säv. Mercury)  Tie Your Mother Down – 3.40 (säv. May)  Sheer Heart Attack – 3.35 (säv. Taylor)  We Will Rock You – 2.48 (säv. May)  We Are The Champions – 3.27 (säv. Mercury)  God Save The Queen – 1.31 (säv. Trad., sov. May)  :  Vuonna 1985 julkaistu "Queen Live" We Will Rock You – 3.18 (säv. May)  Let Me Entertain You – 3.15 (säv. Mercury)  Killer Queen – 1.59 (säv. Mercury)  Bicycle Race – 1.28 (säv. Mercury)  You're My Best Friend – 2.08 (säv. Deacon)  Spread Your Wings – 5.22 (säv. Deacon)  Keep Yourself Alive – 4.02 (säv. May)  Love Of My Life – 4.57 (säv. Mercury)  Don't Stop Me Now – 4.28 (säv. Mercury)  Bohemian Rhapsody – 6.02 (säv. Mercury)  Sheer Heart Attack – 3.35 (säv. Taylor)  We Are The Champions – 3.27 (säv. Mercury)
Kokoonpano

Freddie Mercury – Laulu, piano
John Deacon – Bassokitara
Roger Taylor – Rummut, taustalaulu
Brian May – Soolokitara, taustalaulu
May käytti keikoilla tavaramerkikseen muodostuneen Red Special -sähkökitaran varalla John Birch Replicaa, sekä akustisissa kappaleissa 12-kielistä Ovation Pacemakeriä. Mercury soitti pianokappaleet Steinway D -flyygelillä. Deaconin ensisijainen bassokitara oli vuoden 1955 Fender Precision Masterbuilt. Sen lisäksi hänellä oli kolme muutakin Fender-bassoa, joista yksi nauhaton, jota hän käytti kappaleessa '39. Taylorin rumpusetti oli Ludwig-merkkinen, samoin kuin timpani jolla hän soitti soolon Brighton Rock -kappaleessa.
Singlet

Etelä-Amerikassa singlelevy Love Of My Life oli soittolistojen ykkösenä yli 12 kuukautta.
Love Of My Life (Live) (Mercury) / Now I'm Here (Live) (May) – 1979
We Will Rock You (Live) (May) / Let Me Entertain (Live) (Mercury) – 1979
Triviaa

Albumin miksausavaiheessa elokuvamoguli Dino De Laurentiis otti yhteyttä Queeniin toiveenaan saada yhtye kirjoittamaan musiikin tulevaan kokoillan elokuvaansa. Vuotta myöhemmin tästä kehkeytyikin Flash Gordon -elokuvan soundtrack.
Torii

Itsukushima-jinjan tunnettu ”kelluva” torii nousuveden aikaan.
Torii (jap. 鳥居・鳥栖・鶏栖, kirjaimellisesti ”linnun orsi”) on perinteinen japanilainen portti, joka rakennetaan useimmiten šintolaisen pyhäkön sisäänkäynnille tai pyhäkön alueelle. Se toimii merkkinä siirtymisestä pyhästä maailmasta profaaniin, maalliseen maailmaan. Sisäänkäynnillä sijaitseva torii on yleensä helpoin tapa tunnistaa šintolainen pyhäkkö, ja japanilaisissa kartoissa pyhäkköjä edustaakin pieni torii-symboli. Toriit ovat kuitenkin myös yleinen näky buddhalaisissa temppeleissä, joissa ne seisovat temppelin oman pyhäkön (jap. 鎮守社, chinjusha, ”suojeluspyhäkkö”) sisäänkäynnillä. Nämä pyhäköt ovat yleensä hyvin pieniä.
Ensimmäiset toriit rakennettiin Japaniin viimeistään Heian-kauden keskivaiheilla, sillä ne mainitaan vuonna 922 kirjoitetussa tekstissä. Varhaisin jäljellä oleva kivinen torii on rakennettu 1100-luvulla, ja se kuuluu Hachiman-pyhäkölle Yamagatan prefektuurissa. Vanhin olemassa oleva puinen torii on vuonna 1535 rakennettu ryōbu-tyylinen torii Kubō Hachimanin pyhäkössä Yamanashin prefektuurissa.
Toriit rakennettiin perinteisesti puusta tai kivestä, mutta nykyään niiden rakentamiseen voidaan käyttää myös betonia, kuparia, ruostumatonta terästä tai muita materiaaleja. Ne jätetään yleensä joko maalaamatta tai maalataan kirkkaanpunaisiksi mustaa yläpalkkia lukuun ottamatta. Inari-pyhäköillä on tyypillisesti useita torii-portteja. Liike-elämässä menestynyt ihminen lahjoittaa usein toriin pyhäkölle osoittaakseen kiitollisuutensa. Kioton Fushimi Inari-taishassa on tuhansia tämäntyyppisiä toriita, joihin on jokaiseen kaiverrettu lahjoittajan nimi.